open-index/open-wikipedia-markdown huggingface dataset:
నుదురు

**లలాటము**, **నుదురు** లేదా **నొసలు** (Forehead) తలకు ముందుభాగమైన ముఖంలో పైన, రెండు కన్నులకు, ముక్కుకు పైనున్న భాగం. తలపైని వెంట్రుకలు నుదిటికి పై హద్దు, నుదిటి దిగువ హద్దు కళ్ళకు పైన ఉన్న పుర్రె యొక్క ఎముక సుప్రా ఆర్బిటల్ రిడ్జ్ . నుదిటి యొక్క రెండు వైపులా టెంపోరల్ రిడ్జ్లు ఉంటాయి.   అయితే, కనుబొమ్మలు నుదిటిలో భాగం కావు.

హిందువులు నుదుట బొట్టు పెట్టుకుంటారు.

## పని

### హావభావాలు
నుదిటి కండరాలు ముఖ కవళికలను ఏర్పరచటానికి సహాయపడతాయి. నాలుగు ప్రాథమిక కదలికలు ఉన్నాయి, ఇవి విడివిడిగా గానీ, కలయికతో గానీ విభిన్న వ్యక్తీకరణలను ఏర్పరుస్తాయి. ఆక్సిపిటోఫ్రంటాలిస్ కండరాలు కనుబొమ్మలను కలిసి గానీ విడివిడిగా గానీ పైకి లేపుతాయి. ఇది ఆశ్చర్యం, కుతూహలం లను ఏర్పరుస్తుంది. ముడతలుగల సూపర్సిలి కండరాలు కనుబొమ్మలను లోపలికి, క్రిందికి లాగగలవు, ఇది కోపాన్ని ఏర్పరుస్తుంది. ప్రొసెరస్ కండరాలు కనుబొమ్మల మధ్య భాగాలను క్రిందికి లాగగలవు.  

### ముడుతలు
నుదిటిలోని కండరాల కదలికలు చర్మంలో ముడుతలను ఉత్పత్తి చేస్తాయి. ఆక్సిపిటోఫ్రంటాలిస్ కండరాలు నుదిటి పైన అడ్డంగా ఆ చివరి నుండి ఈ చివరి వరకూ ముడుతలను ఉత్పత్తి చేస్తాయి. సూపర్సిలి కండరాలు ముక్కు పైన కనుబొమ్మల మధ్య నిలువు ముడుతలను ఉత్పత్తి చేస్తాయి. ప్రొసెరస్ కండరాలు ముక్కును ముడతలు పడేలా చేస్తాయి.  

## మూలాలు


వర్గం:శరీర నిర్మాణ శాస్త్రము
గడ్డం

**గడ్డం** (chin) ముఖంలో అన్నింటికన్నా క్రిందనున్న భాగం. పురుషులలో ఇది వెంట్రుకలతో కప్పబడి ఉంటుంది. కొన్ని ప్రత్యేక సందర్భాలలో హార్మోన్ ల సమస్య వలన మహిళలలో కూడా గడ్డం పెరుగుతుంది. కొన్ని మతాలవారు గడ్డాన్ని కత్తిరించరు.

## విశేశాలు
* పెద్ద చుబుకం ఉన్న మహిళలకు లైంగిక వాంఛలెక్కువ! పురుష హార్మోన్ అయిన టెస్టోస్టిరాన్ అధికంగా ఉండే మహిళలకు చుబుకం పెద్దగా తయారవుతుంది. ఆ హార్మోన్ ఎక్కువగా స్రవించటంవల్ల లైంగికపరమైన కోరికలు ఉద్ధృతంగా ఉంటాయి.
### గడ్డం పెంచుకుంటే తొలగిస్తారా
గడ్డం పెంచుకున్న కారణంగా విద్యార్థిని పాఠశాల నుంచి ఎలా తొలగిస్తారంటూ మధ్యప్రదేశ్‌లోని నిర్మల కాన్వెంట్ హైస్కూల్‌ను సుప్రీంకోర్టు ప్రశ్నించింది. ఆ విద్యార్థిని తిరిగి చేర్చుకోవాలంటూ ఆదేశించింది. 10వ తరగతి చదువుతున్న మహ్మద్ సలీం అనే విద్యార్థి గడ్డం పెంచుకొని పాఠశాలకు రావటాన్ని వ్యతిరేకించిన నిర్మల పాఠశాల యాజమాన్యం గత ఏడాది సలీంను పాఠశాల నుంచి తొలగించింది. దీనిపై ధర్మాసనం విచారణ చేపట్టి 'ఈ రోజు గడ్డం పెంచుకుంటే పాఠశాల నుంచి తొలగించారు. రేపు, తెల్లగా లేవని తొలగిస్తారు'అంటూ పాఠశాలపై ఆగ్రహం వ్యక్తంచేస్తూ నోటీసులు జారీ చేశారు

## ఇవికూడా చూడండి
*మంగలి
## మూలాలు

వర్గం:శరీర నిర్మాణ శాస్త్రము
కనుబొమలు

కనుబొమ్మలు ముఖమ్మీద ఉన్న కంటిపైన ఒక మందపాటి, సున్నితమైన వెంట్రుకల ప్రాంతం.**కనుబొమ్మల** (Eyebrow) ముఖంలో కన్నుకు పై భాగంలో నుదురుకు క్రింద ఉంటాయి.వెండ్రుకలు, కనుబొమ్మ దుమ్ము, ధూళి,, చెమట నుండి కళ్ళు రక్షించడానికి సహాయం చేస్తాయి.కనుబొమ్మలు దుమ్ము, చెమట, వర్షం నుండి కళ్ళకు ఆధునిక రక్షణ ఇస్తాయి. కోపం, ఆశ్చర్యం, ఉత్సాహం వంటి భావోద్వేగాలు ప్రదర్శించి అశాబ్దిక సమాచార కీలక పాత్రను పోషిస్తాయి. వెంట్రుక కనురెప్ప అంచులు వద్ద పెరుగుతుంది, ధూళి నుండి కంటిని రక్షిస్తుంది . మానవుల వలె, ఒంటెలు, గుర్రాలు, ఉష్ట్రపక్షి మొదలైన వాటికి కూడా వెంట్రుకలు రక్షణాత్మక పాత్ర పోషిస్తాయి.

## మందులు

* డాక్సీ బొటులినమ్ టాక్సిన్ ఎ:  కనుబొమ్మల మధ్య కనిపించే ముడతల రూపాన్ని మెరుగుపరచడానికి ఉపయోగించే ఒక ఔషధం.

## మూలాలు

వర్గం:శరీర నిర్మాణ శాస్త్రము
బుగ్గ

**చెక్కిలి**, **బుగ్గలు** లేదా **చెంపలు** (Cheeks) ముఖంలో రెండు వైపులా కన్నులకు కణత లకు క్రిందగా ఉంటాయి. ఉదా:సొట్ట బుగ్గలు; పాల బుగ్గలు; ఊదు బుగ్గలు; బూరి బుగ్గలు

## భాషా విశేషాలు
తెలుగు భాషలో చెంప పదానికి వివిధ అర్ధాలున్నాయి. [Tel.] n. The cheek. కపోలము. A side. పార్శ్వము. నీ పాపము నిన్ను చెంప కొట్టె thy sin hath struck thee on the cheek. చెంపకల్లి chempa-kalli. n. An ornament worn by women. చెంపకాయ chempa-kāya. n. A slap on the cheek, a box on the ear. చెంప దెబ్బ. చెంపగిల్లు chempa-gillu. v. n. To turn aside, go out of the way. చెంపతల chempa-tala. adv. Close by, at, near. P. ii. 170. చెంపబిళ్ల a cushion or pad.
thumb|పాల బుగ్గలు

## బుగ్గలు-రకాలు
* పాల బుగ్గలు : చిన్న పిల్లల బుగ్గల్ని పాల బుగ్గలంటారు.
* బూరి బుగ్గలు : బూరె మాదిరిగా గుండ్రంగా మెత్తగా ఉండే బుగ్గలు.
* సొట్ట బుగ్గలు : బుగ్గల మధ్య క్రిందన నోటికి ప్రక్కగా కొందరికి చిన్న సొట్ట లేదా గుంట లాగా పడి చూడడానికి ముఖ్యంగా నవ్వినప్పుడు అందంగా కనిపిస్తుంది.

## మూలాలు

వర్గం:శరీర నిర్మాణ శాస్త్రము
పిరుదు

**శ్రోణి**, **పిర్రలు** లేదా **పిరుదులు** (ఆంగ్లం: Buttocks) కాలికి పైన ముడ్డి వెనుక భాగంలో ఎత్తుగా ఉండే దిండ్లు లాంటి భాగములు. అనేక సంస్కృతులలో, పిర్రలు లైంగిక ఆకర్షణలో పాత్ర పోషిస్తాయి. దానినే గుద మైథునం అంటారు.

## భాషా విశేషాలు
తెలుగు భాషలో పిరుదు పదానికి వివిధ ప్రయోగాలున్నాయి. పిరు (పిరుదు) n. The back part or side. వెనుకప్రక్క, వెనుక, పశ్చాద్భాగము. adv. Behind, back. "నరుకుడు ననవుడు, పిరుసనకతడు." పిరుసనక without going back. పిరుండు లేదా పిరుడు అనగా The back side, the loins, వెనుకటిభాగము. Back, behind, వెనుక. "మాది పిరుంది దారంబు లీల." పిరుందికడ adv. Behind, at the back of, after, following. దాని పిరుందన్ at her heels. పిరుదుకొను v. a. అనగా To follow, వెంబడించు. పిరుతీయు, పిరుతివియు or పిరుతివుచు v. n. To draw back, shrink back, retreat. వెనుదీయు, పరాఙ్మంఖమగు. పిరుపడు, పిరుపోవు or పిరుచను v. n. To go back, to retreat, వెనుదీయు. To be afraid, భయపడు. పిరువెట్టు v. a. To slight, disregard. అనాదరించు.

## నిర్మాణము
పిరుదులు బలమైన గ్లుటియల్ కండరాలు (Gluteal muscles) (గ్లుటియస్ మాగ్జిమస్, గ్లుటియస్ మీడియస్, గ్లుటియస్ మినిమస్) వానిపై క్రొవ్వు పొరతో కప్పబడివుంటాయి. పైభాగం శ్రోణిఫలకంలో కలిసిపోగా క్రిందిభాగం గ్లుటియల్ మడతతో అంతమౌతుంది. 

ప్రైమేట్స్ లో పిరుదుల మూలంగానే ఇతర జంవుతులవలె నాలుగు కాళ్ళమీద కాకుండా కూర్చొనడానికి తద్వారా శరీర భారాన్ని మోయడానికి అవకాశం కల్పించాయి. మానవ పురుషులలో కన్నా స్త్రీలలో పిరుదులు వెడల్పుగా, మందంగా, బలంగా ఉండి ఎక్కువ కొవ్వును కలిగివుంటాయి. ఆడ బబూన్ లలో పిరుదులు ఎరుపురంగులో ఉండి మగజీవులను ఆకర్షిస్తాయి.


Studio Jean Jacques Lequeu.jpg|Jean-Jacques Lequeu (c. 1785).
Étude de fesses.jpg|Félix Vallotton (c. 1884).
mooning.jpg|స్టాన్‌ఫోర్డ్ విశ్వవిద్యాలయం లో సామూహిక పిరుదుల ప్రదర్శన చేస్తున్న విద్యార్థులు, మే 1995
Baboon buttocks.jpg|Baboon hindquarters illustrating ischial callosities


## మూలాలు

వర్గం:శరీర నిర్మాణ శాస్త్రము
నరసింహాపురం (కోడూరు)

**నరసింహాపురం**, కృష్ణా జిల్లా, కోడూరు మండలానికి చెందిన  రెవెన్యూయేతర గ్రామం గ్రామం. 

## గ్రామ భౌగోళికం
సముద్రమట్టానికి 7 మీ.ఎత్తు

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్దురవాణా సౌకర్యం ఉంది. సమీప రైల్వేస్టేషన్: **రేపల్లె 25 కి.మీ,** మచిలీపట్నం 30 కి.మీ, గుడివాడ 70 కి.మీ, గుంటూరు 90 కి.మీ

## గ్రామంలోని విద్యా సౌకర్యాలు
మండల పరిషత్తు ప్రాథమిక పాఠశాల:- ఈ పాఠశాలలో చదువుచున్న జరుగు లక్ష్మీవర్ధన్ అను విద్యార్థి, ఇటీవల నిర్వహించిన అర్హత పరీక్షలలో విజయం సాధించి, నవోదయ పాఠశాలలో ఆరవ తరగతిలో ప్రవేశానికి అర్హత పొందినాడు. [3]
## గ్రామ పంచాయతీ
*ఈ గ్రామం కోడూరు గ్రామ పంచాయతీకి శివారు గ్రామం.

## గ్రామంలోని దర్శనీయ ప్రదేశాలు/దేవాలయాలు

### శ్రీ రామాలయం
గ్రామంలో 1952 లో నిర్మించిన ఈ ఆలయం శిథిలావస్థకు చేరుకొనడంతో, 2015,మే-30న నూతన ఆలయ నిర్మాణానికి శంకుస్థాపన నిర్వహించారు. గ్రామస్థులు, దాతలు, భక్తుల ఆర్థిక సహకారంతో, ఒక కోటి రూపాయలకు పైగా వెచ్చించి నూతన ఆలయాన్ని సర్వాంగ సుందరంగా నిర్మించారు. ఈ నూతన ఆలయంలో క్రింద కళ్యాణ మండపం, పై అంతస్తులో ఆలయాన్ని నిర్మించారు. రాజమహేంద్రవరానికి చెందిన శిల్పులు, ఆలయంపై అద్భుతమైన శిల్పకళా సౌందర్యంతో కళాత్మకంగా రూపుదిద్దినారు. గోడలపై శ్రీరామ పట్టాభిషేకం, హనుమంతుడు శ్రీరాముడిని ఆలింగనం చేసుకునే విగ్రహ ప్రతిమలను రూపొందించారు. హనుమంతుడు, శ్రీ సీతారామలక్ష్మణుల పాలరాతి విగ్రహాలను జైపూరు నుండి తీసికొనివచ్చారు. 2017,మే నెల 10వతేదీ బుధవారంనాడు విగ్రహ ప్రతిష్ఠా మహోత్సవం నిర్వహించెదరు. [4]

## గ్రామంలో ప్రధాన పంటలు
వరి, మినుములు, పెసలు

## గ్రామంలో ప్రధాన వృత్తులు
వ్యవసాయం

## గ్రామ ప్రముఖులు
కీ.శే.డా.రావి రామకృష్ణ పి.హెచ్.డి. (1.6.1954 - 21.3.2016)
వీరు నిత్య కృషీవలురు, ప్రముఖ ఆక్వాశాస్త్రవేత్త, మానవతామూర్తి.

## గ్రామ విశేషాలు
ఈ గ్రామస్థులైన శ్రీ ఆలూరి లక్ష్మీనారాయణ గారు హైదరాబాదులోని శ్రీ ఎన్.జి.రంగా వ్యవసాయ విశ్వవిద్యాలయంలో సహాయ రిజిస్ట్రరుగా పదవీ విరమణ పొందారు. వీరు తమ స్వగ్రామమైన నరసింహాపురం మీద, **నరసింహాపురం - గ్రామ ఇతిహాసం** అను పుస్తకం రచించారు. సాధన సాహితీ స్రవంతి, హైదరాబాదు వారు దీనిని ప్రచురించారు. వీరిని 2014,మార్చ్-23, ఆదివారం నాడు, నరసింహాపురం గ్రామంలో గ్రామపెద్దల సమక్షంలో, "ఉప్పల రాజ్యలక్ష్మి ఛారిటబుల్ ట్రస్ట్ నిర్వాహకులైన శ్రీ ఉప్పల శ్రీనివాసరావు ఘనంగా సన్మానంచేశారు. వీరు వ్రాసిన పుస్తకాన్ని గ్రామంలో ఆదివారం నాడు ఆవిష్కరించారు. [1]&[2]
## మూలాలు

## వెలుపలి లంకెలు
[1] ఈనాడు కృష్ణా/అవనిగడ్డ; 2014,ఫిబ్రవరి-13; 1వపేజీ.
[2] ఈనాడు కృష్ణా/అవనిగడ్డ; 2014,మార్చ్-25; 3వపేజీ.
[3] ఈనాడు అమరావతి/అవనిగడ్డ; 2016,మే-2; 1వపేజీ.[4] [ఈనాడు అమరావతి/అవనిగడ్డ;2017.మే-4;2వపేజీ

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
ఒడి

**ఒడి** (Lap or Loin) మనం కూర్చున్నప్పుడు ముడుకులకు పొత్తికడుపుకు మధ్యలోని భాగం. ఇది నిలబడి లేదా పడుకొని ఉన్నప్పుడు తెలియదు. చంటి పిల్లల్ని తల్లి ఒళ్లో లేదా ఒడిలో కూర్చుండబెట్టుకొని పాలిచ్చును. కొన్ని రకాల కంప్యూటర్లు ఒడిలో ఉంచుకొని ఉపయోగించడానికి అనువుగా తయారుచేస్తున్నారు. వీటిని "లాప్ టాప్ కంప్యూటర్లు" అంటారు.
ఒడిలో కూర్చుని సంభోగించడం రతి క్రియ లో ఒక భంగిమ.

## భాషా విశేషాలు
తెలుగు భాషలో ఒడి కి సంబంధించిన వివిధ ప్రయోగాలున్నాయి. ఒడి అనగా తొడ పైభాగము లేదా ఒడువు. ఆవుకు ఒడిజారినది నేడో రేపో దూడవేయును అంటారు. ఒడ్డాణము స్త్రీలు ఒడి భాగంలో ధరించే ఆభరణము. "ఒడికట్టు" అనగా ప్రయుత్నించు అని అర్ధం. ఉదా: వాడు పాపానికి ఒడికట్టెను. స్త్రీలు ధరించే మొలనూలును "ఒడిదారము" అని కూడా అంటారు. హిందువుల వివాహం సమయంలో వధువు ఒడిని ధరించిన వస్త్రంలో పోసిన బియ్యమును "ఒడిబ్రాలు" అంటారు.

## సాహిత్యం
తెలుగు సినిమా పాటలలో "అత్త ఒడి పూవు వలె మెత్తనమ్మా ఆదమరచి హాయిగా నిదురపోమ్మా" అనే పాట బహుళ ప్రాచుర్యం పొందినది.

## మూలాలు

వర్గం:శరీర నిర్మాణ శాస్త్రము
యమున (నటి)

**యమున** దక్షిణ భారత సినిమా నటి. ప్రధానంగా తెలుగు సినిమాలలో నటించడమే కాక కన్నడ, మలయాళ, తమిళ భాషా సినిమాలలో, టెలివిజన్ ధారావాహికలలో నటించింది. ఈమె కర్ణాటకకు చెందిన తెలుగు కుటుంబం నుండి వచ్చింది.

## వ్యక్తిగత జీవితం
ఈమె అసలు పేరు ప్రేమ. దర్శకుడు కె.బాలచందర్ ఈమె పేరును **యమున**గా మార్చాడు.

## వృత్తి
యమున కన్నడ సినిమా మోడద మరెయల్లిలో శివరాజకుమార్ సరసన తొలిసారి నటించింది. ఈమె సుమారు 50 తెలుగు, కన్నడ చిత్రాలలో కథానాయికగా నటించింది. 1989లో విడుదలైన మౌన పోరాటం సినిమా ద్వారా ఈమె పేరుగడించింది. ఈ సినిమా మీడియాలో ప్రాచుర్యం పొందిన సబితా బధేయి అనే ఆమె వాస్తవగాధ ఆధారంగా నిర్మించబడింది. ఈ సినిమాలో ఈమె ఒక ప్రభుత్వోద్యోగి చేత మోసగింపబడి, వైవాహిక హక్కులకోసం, తన అక్రమ సంతానానికి సరైన గుర్తింపు కోసం పోరాడే యువతి గౌరి పాత్రను ధరించింది. ఈమె తరువాత వినోద్ కుమార్ సరసన మరో అవార్డు చిత్రం మామగారులో నటించింది. తరువాత పుట్టింటి పట్టుచీర, ఎర్ర మందారం వంటి చిత్రాలలో చెప్పుకోదగ్గ పాత్రలను ధరించింది. కన్నడ సినిమాలలో శివరాజ్ కుమార్, రవిచంద్రన్‌ల సరసన నటించింది.  ఈమె వివాహం తరువాత కొంతకాలం సినిమాలలో నటించడం మానివేసింది. కొంత విరామం తరువాత టి.వి.సీరియళ్లలో నటించడం ప్రారంభించింది. ఈటీవిలో ప్రసారమైన ధారావాహిక అన్వేషితలో ఈమె నటించింది.

## బూటకపు ఆరోపణలు
2011లో బెంగళూరులోని ఫైవ్ స్టార్ హోటల్ ఐ.టి.సి.రాయల్ గార్డెనియాలో జరిగిన పోలీసు దాడిలో వ్యభిచార ఆరోపణలపై ఈమెను అరెస్టు చేశారు.  యూట్యూబులో ఒక ఇంటర్వ్యూలో తనపై వచ్చిన ఆరోపణలను బూటకమైనవిగా కోర్టు కొట్టివేసినట్లు ఈమె తెలియజేసింది. 

## నటించిన సినిమాలు
ఈమె నటించిన తెలుగు సినిమాల పాక్షిక జాబితా:

* టాక్సీవాలా (2018) - శిశిర తల్లి
* భగీరథుడు (2010  సినిమా)
* మనసు పిలిచింది (2009)
* ఓ చినదాన (2002)
* శ్రీ మంజునాథ (2001) - గంగానది
* బాచి (2000) - పార్వతి
* ఎదురులేని మనిషి (2001) - భవాని
* ప్రేమకు పది సూత్రాలు (1995)
* డియర్ బ్రదర్స్ (1995)
* మంత్రాల మర్రిచెట్టు (1994)
* బంగారు కుటుంబం (1994) - కృష్ణవేణి
* బ్రహ్మచారి మొగుడు (1994) - జయలక్ష్మి
* రాజధాని (1993)
* గోవిందా గోవిందా (1993) - లక్ష్మీదేవి
* ఆదర్శం (1993) - వాణి
* సూరిగాడు (1992) 
* ప్రేమ విజేత (1992)
* గౌరమ్మ (1992)
* కాలేజీ బుల్లోడు (1992)
* మామగారు (1991) 
* ఎర్ర మందారం (1991) - అరుంధతి 
*పీపుల్స్ ఎన్‌కౌంటర్ (1991)
* ఘటన (1990)
* ఉద్యమం (1990)
* ఆడది (1990)
* పుట్టింటి పట్టుచీర (1990)
* అగ్నిప్రవేశం(1990)
* మౌన పోరాటం (1989) - దుర్గ
* సిస్టర్ నందిని (1988)

## టి.వి.సీరియళ్లు
యమున ఈ క్రింది ధారావాహికలలో నటించింది.
* విధి (ఈటీవి) - సరోజ/రోసీ
*అన్వేషిత (ఈటీవి) - స్నిగ్ధాదేవి
* రక్త సంబంధం (జెమిని టీవి)
* అల్లరే అల్లరి (ఈటీవి ప్లస్)
* సీతమ్మ వాకిట్లో సిరిమల్లె చెట్టు (విధి -2వ భాగం, ఈటీవి) - రోసీ
* దామిని (జెమిని టీవి)
* అలా వైషూ నిలయంలో (ఈటీవీ ప్లస్)- వైషూ (వైష్ణవి)
* మౌనపోరాటం (ఈటీవీ) - దుర్గ

## మూలాలు

## బయటి లింకులు
*ఐ.ఎమ్.బి.డి.లో యమున పేజీ.

వర్గం:తెలుగు సినిమా నటీమణులు
సొర చేప

**సొర చేప** (ఆంగ్లం: Shark) ప్రమాదకరమైన చేప జాతికి చెందిన జంతువు.
ఇవి సెలకీమార్ఫా (Selachimorpha) సూపర్ క్రమానికి చెందిన పూర్తిగా మృదులాస్థి చేపలు. ఇవి ఐదు నుండి ఏడు మొప్ప రంధ్రాలతో శ్వాసిస్తాయి. సొర చేపలకు రక్షణ కోసం చర్మం మీద డెంటికల్స్ ఉంటాయి. వీటి దవడలకు చాలా వరుసలలో పదునైన దంతాలుంటాయి. 
సొర చేపలు వివిధ పరిమాణాలలో ఉంటాయి. మరుగుజ్జు సొర (Dwarf lanternshark : Etmopterus perryi) లోతైన సముద్రాలలో నివసించే సొర జాతి చేపలు సుమారు 17 సెం.మీ. పొడవు మాత్రమే ఉంటే; తిమింగళపు సొర (Whale shark) చేపలు 12 మీటర్లు పొడవుంటాయి. 
250px|thumb|సొర చేప స్వభావం| left
అందరికీ తెలిసిన బుల్ సొర (Carcharhinus leucas) చేపలలో చాలా జాతులుంటాయి. ఇవి సముద్రాలలోను, మంచి నీటిలోను, నదీ డెల్టా ప్రాంతాలలోను నివసిస్తాయి.

## ఉపయోగాలు
* సొర చేప మాంసం గా మంచి బలమైన ఆహారం. అయితే గర్భిణీ స్త్రీలు దీనిని తినకూడదని ఆంక్షలు విధిస్తారు. 
* సొర చేప చర్మాన్ని దానికున్న డెంటికల్స్ మూలంగా సాండ్ పేపర్ వలె ఉపయోగిస్తారు. 

## మూలాలు

వర్గం:చేపలు
తెలుగు సినిమా బాలనటులు

[alt=N.T.Rama Rao Jr. at the RRR Press Meet in Chennai.jpg|thumb|బాల నటుడిగా నటించి కథానాయకునిగా స్థిరపడ్డ [జూనియర్ ఎన్.టి.ఆర్.]]
తెలుగు సినిమాలో ఎందరో మంచి బాలనటులు ప్రసిద్ధిపొందారు. వారిలో కొంతమంది పెద్దవారైన తరువాత అదే రంగంలో కథానాయకులుగా స్థిరపడిన వారున్నారు.

వర్గం:తెలుగు సినిమా
వర్గం:తెలుగు సినిమా బాలనటులు
మరుగుజ్జు మొసలి

**మరుగుజ్జు మొసలి** (లాటిన్ Osteolaemus) ఒక రకమైన మొసలి.

వర్గం:సరీసృపాలు
ది టైం మెషీన్

**ది టైం మెషీన్** లేదా *కాల యంత్రం* పాశ్చాత్య సైన్సు ఫిక్షన్ రచయిత హెచ్. జి. వెల్స్ సృష్టి. 1895 లో ఇది ప్రచురితమైంది. ఈ పుస్తకం ద్వారా ఏదైనా వాహనంలోనో, పరికరం ద్వారా కూర్చుని మనం కోరిన భూత, భవిష్యత్ కాలాలను సందర్శించవచ్చుననే భావన విశ్వవ్యాప్తమయింది.

ఇప్పటి దాకా ఈ పుస్తకాన్ని ఇదే పేరుతో మూడు సినిమాల రూపంలోనూ, రెండు టీవీ ధారావాహికలుగానూ, ఎన్నో కామిక్ పుస్తకాల రూపంలో ప్రచురించబడింది. పరోక్షంగా ఎన్నో సినిమాలు, పుస్తకాలు, ఇతర మాధ్యమాలు రావడానికి కారణమైంది.

## చరిత్ర
వెల్స్ ఈ నవల రాయకముందే 1888 లో *ది క్రానిక్ ఆర్గోనాట్స్* అనే కథలో కాలంలో ప్రయాణించడం గురించి ఊహించాడు. ఇది కళాశాల వార్తాపత్రికలో ప్రచురింపబడింది. టైమ్ మెషీన్ నవలకు ఇదే పునాది.

నవలగా రాయాలనే ఆలోచన రాకమునుపు వెల్స్ *పాల్ మాల్ గెజిట్* అనే పత్రికలో కాలంలో ప్రయాణం గురించి వరసగా వ్యాసాలు రాయాలనుకున్నాడు. కానీ ప్రచురణ కర్త ముందుకువచ్చి ఇదే అంశం మీద నవలగా రాయమనడంతో వెల్స్ ఈ రచనకు పూనుకున్నాడు. ఇందు కోసం ప్రచురణ కర్త హీన్ మాన్ వెల్స్ కు అప్పట్లో 100 పౌండ్లు చెల్లించారు. ఇది *ది న్యూ రివ్యూ* పత్రికలో 1895 జనవరి నుంచి మే దాకా ధారావాహికగా ప్రచురించబడింది. హెన్రీ హోల్ట్ అండ్ కంపెనీ దీన్ని 1895 మే 7 తేదిన మొదటి సారిగా పుస్తక రూపంలో ప్రచురించబడింది. అదే సంవత్సరంలో హీన్ మ్యాన్ కూడా ఒక పుస్తకాన్ని ప్రచురించాడు. ఈ రెండు సంచికల్లో పాఠ్యంలో తేడాలున్నాయి. ఈ రెండు పుస్తకాలు పేరు ఒకటే అయినా ఒకదాన్ని *హోల్ట్ టెక్స్ట్* అనీ మరో దాన్ని *హీన్ మ్యాన్ టెక్స్ట్* అని వ్యవహరించేవారు. ప్రస్తుతం వస్తున్న పునర్ముద్రణలన్నీ  *హీన్ మ్యాన్ టెక్స్ట్* ఆధారంగా వస్తున్నవే.

## ఇవి కూడా చూడండి
* ఆదిత్య 369

## మూలాలు

వర్గం:ఆంగ్ల పుస్తకాలు
క్రోకడైలస్

**క్రోకడైలస్** ఒక రకమైన మొసలి.

## వర్గీకరణ

### విస్తృతమైన జాతులు
13-14 జీవ జాతులు:

## మూలాలు

వర్గం:సరీసృపాలు
శివాలయం

thumb|333x333px|త్రయంబకేశ్వర ఆలయం
**శివాలయం**, అనేది పరమశివుడు ఆరాధకునిగా నిర్మించిన దేవాలయం **శివాలయం**. మహా శివరాత్రి పర్వదినాన ప్రతి శివాలయంలో ప్రత్యేక పూజలు నిర్వహిస్తారు.

## నిర్మాణ సంప్రదాయాలు
సాధారణంగా హిందూ దేవాలయాల నిర్మాణం ఆగమ శాస్త్ర నియమాల ప్రకారం జరుగుతుంది. స్థల, కాల భేదాలను బట్టి నిర్మాణ రీతులలో భేదాలుంటాయి. దక్షిణ భారతదేశంలో, ముఖ్యంగా తమిళనాడులో చాలా ప్రసిద్ధ శివాలయాలు క్లిష్టమైన శిల్పకళానిలయాలుగా ప్రసిద్ధి చెందాయి. ఆలయ ప్రవేశంలో పెక్కు అంతస్తుల గోపురం లేదా గోపురాలు ఇలాంటి శివాలయాలలో ప్రముఖంగా కనిపిస్తాయి. ఈ గోపురాలపై ఉన్నతమైన శిల్పాలు చెక్కబడి ఉంటాయి.శివాలయాలలో శివార్చన లింగానికే జరుగుతుంది. ఆలయం అంతర్భాగంలో, గర్భగుడిలో శివలింగంబ్రహ్మ స్థానంలో ప్రతిష్ఠింపబడి ఉంటుంది. కొన్ని ఆలయాలలో శివలింగం స్వయంభూమూర్తిగా భావించబడుతుంది. గర్భగుడి చుట్టూరా ప్రదక్షిణ మార్గం ఉంటుంది.ఆలయంలో దక్షిణామూర్తిగా శివుని మూర్తి దక్షిణ ద్వారా ముఖంగా ఉంటుంది.

## పరివార దేవతలు
సాధారణంగా శివాలయం గర్భగుడిలో ప్రధాన మూర్తి లింగాకారంలో ప్రతిష్ఠింపబడుతుంది. గర్భగుడికి ఎదురుగా నంది విగ్రహం ఉంటుంది. నంది కొమ్ములపై తమ వేళ్ళు ఉంచి దాని ద్వారా దైవదర్శనం చేసుకోవడం (శ్రుంగ దర్శనం) కొన్ని ప్రాంతాల్లో ఆచారం. వినాయకుడు, సుబ్రహ్మణ్యేశ్వర స్వామి విగ్రహాలు కూడా ప్రతిష్ఠిస్తారు. అమ్మవారిగా పార్వతీదేవికి మరొక గుడి లేదా గది ఉండడం కద్దు. అమ్మవారి మూర్తికి ఎదురుగా సింహం విగ్రహం ఉంటుంది.చాలా శివాలయాలలో క్షేత్రపాలకునిగా విష్ణువు రూపాన్ని ప్రతిష్ఠిస్తారు. వివిధ శైవ గాథలు, వివిధ లింగాలు, ప్రమధ గణాలు, నాయనార్లు వంటి వారి విగ్రహాలు ఆలయశిల్పాలలో ఉండడం జరుగుతుంది.అనేక శివాలయాలలో కనిపించే మరొక ముఖ్య అంశం నవగ్రహ సన్నిధి.

## అర్చనా సంప్రదాయాలు, ఉత్సవాలు
అన్ని శివాలయాలలో బ్రహ్మ ముహూర్తంలో రుద్రాభిషేకం, సంప్రోక్షణ కార్యక్రమం జరుగుతుంది. సోమవారం రోజు ఇది విశేషంగా భక్తుల్ని ఆకర్షిస్తుంది.

ప్రతీ ఏటా మాఘ బహుళ చతుర్దశి నాడు చంద్రుడు శివుని జన్మ నక్షత్రమైన ఆరుద్ర యుక్తుడైనప్పుడు వస్తుంది. ఇది శివ భక్తులకు అత్యంత పర్వదినం. శివుడు ఈ రోజే లింగాకారంగా ఆవిర్భవించాడని శివ పురాణంలో ఉంది. ప్రతి శివాలయంలో ఈ శివరాత్రి అతి ముఖ్యమైన పర్వదినం. ఆ రోజు ముఖ్యంగా లింగోద్భవ సమయంలో ప్రత్యేక పూజలు నిర్వహిస్తారు.

## కొన్ని ప్రముఖ శివాలయాలు

## ఇవి కూడా చూడండి

* 

* 108 శివాలయాలు

## మూలాలు

## బయటి లింకులు

వర్గం:దేవాలయాలు
వర్గం:హిందూ దేవాలయాలు
వర్గం:శివాలయాలు
ఉడుత

**ఉడుత** (ఆంగ్లం Squirrel) ఒక రకమైన క్షీరదము.
thumbnail|ఉడత
## వెలుపలి లింకులు

ఇది అందమైన ఒక చిన్న ప్రాణి. చెట్ల మీద నివాస ముంటుంది. ఇది పిల్లల్ని కని పెంచు తుంది. ఉడుతకు  పురాణ సంబంధం కూడ వున్నదని ప్రజలలో నమ్మకమున్నది. శ్రీరామ చంద్రుడు శ్రీ లంకకు వెళ్లడానికి వారది కడుతుంటే..... ఈ ఉడుత నీళ్లలో మునిగి.... ప్రక్కనే వున్న ఇసుకలో దొర్లి తన శరీరాని కంటుకున్న ఇసుకను రాముడు కడుతున్న వారదిపై విదిలించిందట. అది చేసిన ఈ చిన్న సహాయానికి శ్రీరాముడు మెచ్చి దాని వీపుమీద ప్రేమతో నిమిరాడట. అందుకే దాని వీపు మీద మూడు సారలుంటాయి. ఎవరైనా చిన్న సహాయం చేస్తే ఉడుతా భక్తి అని మెచ్చు కుంటారు. 

thumb|right|ఉడత. చిన్న ప్రాణి. చెట్ల పై నివాస ముంటుంది,
thumbnail|ఉడత

వర్గం:క్షీరదాలు
ఒరంగుటాన్

**ఒరాంగుటాన్** ఒక విధమైన క్షీరదము. హోమినిడే వర్గానికి చెందిన రెండు జాతుల కోతులను కలిపి ఒరాంగుటాన్ అని వ్యవహరిస్తుంటారు. వీటి తెలివికి ప్రసిద్ధి చెందిన ఒరాంగుటాన్లు చెట్లపై నివసిస్తాయి. చెట్లపై నివసించే జంతువులలో ఒరాంగుటాన్లే అత్యంత పెద్దవి. ఇతర కోతుల కంటే వీటికి పొడవాటి చేతులు ఉంటాయి. సాధారణంగా వీటి జుట్టు ఇతర పెద్ద కోతుల వలె ముదురు గోధుమ లేదా నలుపు రంగులలో కాకుండా ఎరుపు ఛాయలున్న ముదురు గోధుమ వర్ణంలో ఉంటుంది. ఇండోనేషియా, మలేషియాలకు స్థానికమైన ఒరాంగుటాన్లు, కేవలం బోర్నియో, సుమాత్రా ద్వీపాల్లోని ఉష్ణమండల అడవుల్లోనే కనిపిస్తాయి. వీటి శిలాజాలు మాత్రం జావా, థాయ్-మలయ్ ద్వీపకల్పం, వియత్నాం, చైనాలలో కూడా లభ్యమౌతున్నాయి. పాంజినే ఉపకుటుంబంలో పాంగో జాతిలో కేవలం రెండే సజీవ ప్రజాతులున్నాయి. ఈ ఉపకుటుంబంలో జైజాంటోపిథకస్, శివాపిథకస్ అనే అంతరించిపోయిన జాతులు కూడా ఉన్నాయి.

## మూలాలు

వర్గం:క్షీరదాలు
కొండముచ్చు

**కొండముచ్చు** (ఆంగ్లం Baboon) ఒక రకమైన క్షీరదము.
## మూలాలు

## బయటి లంకెలు

*Baboons: Wildlife summary from the African Wildlife Foundation
*Primate Info Net ''Papio'' Factsheets
*Stress and Coping What baboons can teach us Lecture by Robert Sapolsky at Stanford University (via iTunes)

వర్గం:క్షీరదాలు
వర్గం:జంతు శాస్త్రము
వర్గం:వానరులు
పోల్ వాల్ట్

thumb|210px|right
thumb|210px|right
thumb|right|210px
thumb|right|210px
thumb|right|210px
thumb|right|210px

**పోల్ వాల్ట్** (Pole Vault) ఒక విధమైన క్రీడ. ఇది ఒలింపిక్ క్రీడలలో అథ్లెటిక్స్ విభాగంలోనిది. ఈ క్రీడలో ఒక వ్యక్తి ఒక పొడవైన కర్ర (పోల్) ను ఉపయోగించి వీలైనంత ఎక్కువ ఎత్తున పెట్టబడిన అడ్డు కర్ర మీదనుండి అవతలి వైపుకు గెంతాలి. ఈ కర్ర బాగా వంచగలిగి యుండి విరగకుండా ఉండాలి. సాధారణంగా ఇది పైబర్ గ్లాస్ లేదా కార్బన్ పైబర్ తో చేయబడి ఉంటుంది. ఇవి ప్రాచీన గ్రీసు దేశంలో ఆడబడేది. ఇది ఒలింపిక్ క్రీడలలో 1896 నుండి ఒక పురుషుల విభాగంగా ఉంది. 2000 సంవత్సరం నుండి స్త్రీలకు కూడా ప్రవేశపెట్టబడింది.

## 6 మీటర్ల క్లబ్
[thumb|190px|left|ఉక్రైన్ లో [సెర్గీ బుబ్కా విగ్రహం.]]
ప్రసిద్ధిచెందిన "6 మీటర్ల క్లబ్", ప్రపంచంలో ఆరు మీటర్ల కంటే ఎక్కువ ఎత్తు దూకినవారి సమూహం. (converts to 19' 8¼"). మొదటిసారిగా 1985 సంవత్సరంలో సెర్గీ బుబ్కా పోల్ వాల్ట్ లో ఆరు మీటర్ల కంటే ఎక్కువ ఎత్తు దూకాడు. ఇతడే ప్రస్తుత ప్రపంచ రికార్డు నిలబెట్టుకున్న ఘటికుడు. అయితే ప్రస్తుత ప్రపంచ రికార్డు ఎత్తు మాత్రం 6.14 మీటర్లు. 

ఈ రికార్డు సాధించిన వారందరు పురుషులే. ఒకే మహిళ 2005లో 5 మీటర్లు కంటే ఎక్కువ ఎత్తును దూకి ప్రపంచ రికార్డు స్థాపించిన యెలెనా ఇసింబయేవా.

## మూలాలు

వర్గం:ఒలింపిక్ క్రీడలు
రంగారావు

**రంగారావు** తెలుగు వారిలో కొందరి పేరు. ప్రసిద్ధిచెందిన వారిలో కొందరు:

*ఎస్.వి.రంగారావు, సుప్రసిద్ధ తెలుగు సినిమా నటులు.
*సాక్షి రంగారావు, తెలుగు సినిమా నటులు.
*విఏకే రంగారావు, ప్రసిద్ధ సంగీత రికార్డుల సేకర్త, సంగీతవేత్త, కళా విమర్శకుడు.
*చిన్నాల రంగారావు, చిత్రకళారంగ ప్రముఖులు, శిల్పకళారత్న బిరుదాంకితులు.
*చెన్నకేశవుల రంగారావు, ప్రముఖ వైద్యులు.
*రావిచెట్టు రంగారావు, తెలంగాణాలో సాంస్కృతిక పునరుజ్జీవన ప్రముఖులు.
రామారావు

**రామారావు** తెలుగు వారిలో కొందరి పేరు. ప్రసిద్ధిచెందిన వారిలో కొందరు:

*నందమూరి తారక రామారావు - ఆంధ్రప్రదేశ్ ముఖ్యమంత్రి, సినీనటుడు.
*కె. ఎస్. రామారావు - తెలుగు సినీ నిర్మాత
*ఎమ్మెస్ రామారావు - తెలుగు సినీ నేపథ్య గాయకుడు
*దామెర్ల రామారావు - చిత్రకళాకారుడు
*కల్వకుంట్ల తారక రామారావు - సిరిసిల్ల శాసనసభ నియోజకవర్గం నుండి 2009లో ఎన్నికైన శాసనసభ సభ్యులు.
*కాళీపట్నం రామారావు - తెలుగు రచయిత, కథకుడు, విమర్శకుడు
*మారేమండ రామారావు - ఆంధ్ర ప్రదేశ్ చరిత్ర పరిశోధకులు.
*తలిసెట్టి రామారావు - చిత్రకారుడు.
*తంజావూరు రామారావు - ట్రావెన్‌కూరు రాజ్య దివాను
*తాతినేని రామారావు - తెలుగు సినీ దర్శకుడు
*కోటంరాజు రామారావు - పత్రికా సంపాదకులు.
*చెలికాని రామారావు - పార్లమెంటు సభ్యులు.
*తాళ్ళూరి రామారావు - జాతీయ వెయిట్ లిఫ్టింగ్ ఛాంపియన్.
*గోకిన రామారావు - తెలుగు సినిమా నటుడు.
*ఎస్.వి.రామారావు - సినీ విజ్ఞాన విశారద బిరుదాంకితులు.
*కె.వి.కె.రామారావు -  సీనియర్  జర్నలిష్టు, నరసరావుపేట
*ఆచార్య ఎస్వీ రామారావు - ఉత్తమ సాహిత్యదార్శనికుడు, పరిశోధకుడు.
*నెమలికంటి తారకరామారావు- రంగస్థల నటులు, నాటక రచయితలు.
*పల్లె రామారావు -అణుభౌతిక, మెటలర్జీ  శాస్త్రజ్ఞుడు.
*పెమ్మరాజు రామారావు -  రంగస్థల నటులు.
*పొట్లపల్లి రామారావు - కథా రచయిత, కవి.
*బోయినపల్లి వెంకట రామారావు -కరీంనగర్ జిల్లాకు చెందిన ప్రముఖ సమరయోధుడు.
*వెంట్రప్రగడ రామారావు - సిక్కిం గవర్నర్, భారతీయ జనతాపార్టీ నాయకులు.
*అరుణోదయ రామారావు - విప్లవ సాంస్కృతోద్యమనేత, కళాకారుడు, ప్రజా గాయకుడు, కవి
*అవసరాల రామారావు - భారతీయ జనసంఘ్ పార్టీ అధ్యక్షుడు.
*రాజా టి.రామారావు -  మద్రాసు ప్రెసిడెన్సీలో రాజకీయ నాయకుడు, విద్యావేత్త, న్యాయవాది.

----
**రామారావు** పేరుతో కొన్ని గ్రామాలు:
*రామారావుగూడెం - పశ్చిమ గోదావరి జిల్లా, దెందులూరు మండలానికి చెందిన గ్రామం.
*రామారావుపేట - భద్రాద్రి కొత్తగూడెం జిల్లా, దుమ్ముగూడెం మండలానికి చెందిన గ్రామం.

వర్గం:పుంలింగ పేర్లు
పద్మభూషణ్ పురస్కారం

__NOTOC__

thumb|right
పద్మ భూషణ్ పురస్కారం 1954 జనవరి 2న నెలకొల్పబడింది. ఈ పురస్కారమును భారత రాష్ట్రపతి వివిధ రంగాలలో విశిష్ట సేవలు అందించిన భారతీయ పౌరులకు బహూకరిస్తారు. భారత రత్న, పద్మ విభూషణ్ తర్వాత ఈ పురస్కారమునకు ప్రాముఖ్యతలో మూడవ స్థానం ఉంది.

## పద్మభూషణ పురస్కార గ్రహీతలు
 2008 ఫిబ్రవరి 1 నాటికి 1003 మంది ఈ పురస్కారాన్ని గ్రహించారు.

## 1954

## 1955

## 1956

## 1957

## 1958

## 1959

## 1960

## 1961

## 1962

## 1963

## 1964

## 1965

## 1966

## 1967

## 1968

## 1969

## 1970

## 1971

## 1972

## 1973

## 1974

## 1975

## 1976

## 1977

## 1980

## 1981

## 1982

right|thumb|100px|కమల్ రణదివె

## 1983

## 1984

## 1985

## 1986

## 1987

## 1988

## 1989

## 1990

## 1991

## 1992

## 1998

## 1999

## 2000

## 2001

## 2002

## 2003

## 2004

## 2005

## 2006

## 2007

## 2008

## 2009

## 2010

## 2011

## 2012

## 2013

## 2014

## 2015

## 2016

## 2017

## 2018

## 2019

## 2020

## 2021

## 2022

## 2023

## 2024

## 2025

## జతిన్ గోస్వామిఇవి కూడా చూడండి
* పద్మ పురస్కారం
* పద్మ విభూషణ్ పురస్కారం
* పద్మశ్రీ పురస్కారం

## మూలాలు

## బయటి లింకులు
* Padma Bhushan Awardees
* Ministry of Home Affairs, (Public Padma Awards Directory (1954-2007) 

వర్గం:Civil awards and decorations of India
*
వర్గం:భారత జాతీయ పురస్కారాలు
వర్గం:పద్మ పురస్కారాలు
కుషాయిగూడ

**కుషాయిగూడ** తెలంగాణ రాష్ట్ర రాజధాని హైదరాబాదులోని ఒక వాణిజ్య ప్రాంతం. దీని పరిసర ప్రాంతంలో ఇసిఐఎల్ ఎక్స్ రోడ్డు, ఎ.ఎస్. రావు నగర్, మరికొన్ని పారిశ్రామిక వాడలు ఉన్నాయి.

## చరిత్ర
1990 వరకు ఇదొక చిన్న గ్రామంగా ఉండి, నగరాభివృద్ధితో పాటు ఒక చిన్న పట్టణంగా మారింది.

## సమీప ప్రాంతాలు
ఎ.ఎస్. రావు నగర్, మౌలాలీ, సంతోషిమా కాలనీ, డాక్టర్ కృష్ణనగర్, దీన్ దయాల్ నగర్ మొదలైన ప్రాంతాలు ఇక్కడికి సమీపంలో ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో కుషాయిగుడ నుండి అఫ్జల్‌గంజ్, దమ్మాయిగూడ, యాప్రాల్‌, అంబేద్కర్ నగర్, ఎంజిబిఎస్ మొదలైన ప్రాంతాలకు బస్సు సౌకర్యం ఉంది. రామకృష్ణాపురం గేట్ రైల్వే స్టేషను, మౌలాలీ రైల్వే స్టేషనులు ఇక్కడికి సమీపంలో ఉన్నాయి. ఈ ప్రాంతం ఘటకేసర్, ఇసిఐఎల్, నేరెడ్‌మెట్‌, కీసర, సైనిక్‌పురి, మల్కాజ్‌గిరి ప్రాంతాలకు రవాణా పరంగా కలుపబడి ఉంటుంది.

## విద్యాసంస్థలు

# కాకతీయ జూనియర్, డిగ్రీ కళాశాల
# గాయత్రి జూనియర్ కళాశాల
# గీతాంజలి కళాశాల
# సాయి-సుధీర్ డిగ్రీ, పిజి కళాశాల
# నారాయణ జూనియర్ కళాశాల
# గౌతమ్ జూనియర్ కళాశాల
# శ్రీ గాయత్రి గర్ల్స్ జె.ఆర్. కళాశాల
# గండికోట మేనేజ్‌మెంట్ అకాడమీ
# విశ్వ చైతన్య మహిళా డిగ్రీ కళాశాల
# స్మార్ట్ అచీవర్స్ స్మార్ట్ స్కూల్
# కుషాయిగూడ పాఠశాల
# సెయింట్ ఆంథోనీస్ గ్రామర్ స్కూల్
# నారాయణ ఇ-టెక్నో స్కూల్
# శ్రీ చైతన్య టెక్నో స్కూల్
# ప్రగతి విద్యాలయ హైస్కూల్
# ప్రభుత్వ ప్రాథమిక పాఠశాల కుషాయిగూడ
# గౌతమ్ మోడల్ స్కూల్
# ఐరిస్ ఫ్లోరెట్స్ కుషాయిగూడ
# కెకెఆర్ గౌతమ్ కుషాయిగూడ
# కృష్ణవేణి టాలెంట్ స్కూల్
# ఎస్ఆర్ డిజి స్కూల్

## దేవాలయాలు
# వెంకటేశ్వర స్వామి ఆలయం
# సాయిబాబా ఆలయం
# సంతోషి మఠా ఆలయం
# శివసాయి ఆలయం
# హనుమాన్ ఆలయం
# పోచమ్మ తల్లి ఆలయం
# మైసమ్మ తల్లి ఆలయం

## అభివృద్ధి పనులు
కుషాయిగూడ ధోబీఘాట్‌లో 52 లక్షల రూపాయలతో ఏర్పాటుచేసిన ఆధునిక యంత్ర ధోబీఘాట్‌ యూనిట్లను 2022 నవంబరు 28న రాష్ట్ర కార్మిక శాఖామంత్రి చామకూర మల్లారెడ్డి, ఉప్పల్ ఎమ్మెల్యే బేతి సుభాష్‌రెడ్డి, ఎమ్మెల్సీ బసవరాజు సారయ్య కలిసి ఆయన ప్రారంభించారు. ఎంపీ ఫండ్స్‌ కింద 15 లక్షల రూపాయతో షెడ్‌ కూడా నిర్మించారు. ఈ కార్యక్రమంలో జిల్లా వెనుకబడిన తరగతుల అభివృద్ధి శాఖ అధికారిణి ఝాన్సీరాణి, ఎగ్జిక్యూటివ్‌ ఇంజినీర్‌ కుమార్‌గౌడ్‌, కార్పొరేటర్లు పన్నాల దేవేందర్‌రెడ్డి, జెర్రిపోతుల ప్రభుదాస్‌ తదితరులు పాల్గొన్నారు.

## ఇవి కూడా చూడండి
* హైదరాబాదులో ప్రదేశాలు

## మూలాలు

వర్గం:హైదరాబాదు
హార్డువేర్

**హార్డ్‌వేర్** (*Hardware*) అనే ఆంగ్ల పదాన్ని సాధారణంగా సాంకేతిక పరికరాలలో భాగాలను సూచించడానికి వాడుతారు. అయితే కంప్యూటర్ వినియోగం, సంబంధిత పదజాలం సాధారణమైనందున ప్రస్తుత కాలంలో ఈ పదం కంప్యూటర్‌లోని భఌతిక పరికర భాగాలను సూచించడానికి అధికంగా వాడుతున్నారు. కంప్యూటర్ల రంగంలో సాఫ్ట్‌వేర్ కాని దానిని, అంటే భౌతికమైన పరికరాలను, వాటికి సంబంధించిన పరిజ్ఞానాన్ని కూడా "హార్డ్‌వేర్" అనే అర్ధంలో ప్రస్తావిస్తున్నారు. నిజానికి దీనిని కంప్యూటర్ హార్డ్‌వేర్ అనడం సమంజసం.

చారిత్రికంగా చెక్క సామానులను చేయడానికి, మరింత బలపరచడానికి వాడే మేకులు, కడ్డీలు, గొళ్ళాలు, తాళాలు, గొలుసులు, వాటిపై పనిచేసే కార్మికులు - ముఖ్యంగా వడ్రంగులు వాడే పరికరాలు వంటి లోహ సామగ్రిని హార్డ్‌వేర్ అనేవారు. "హార్డ్‌వేర్ షాపు"లు గా బజారులో ఉండే దుకాణాలలో లభించేవి ఈ వస్తువులే. ఇంకా పెద్ద పెద్ద మిలిటరీ సామగ్రి (విమానాలు, ఫిరంగులు, ఓడలు, ట్యాంకులు) వంటివాటిని కూడా "మిలిటరీ హార్డ్‌వేర్" అని ప్రస్తావిస్తుంటారు.

## కంప్యూటర్ హార్డువేరు

కంప్యూటర్‌లోను, సంబంధిత వస్తువులలోను ఉన్న పరికర భాగాలను (అంటే మన కంటికి కనిపించే వస్తువులు, సాఫ్ట్‌వేర్ కాదు) హార్డ్‌వేర్ అంటారు. కంప్యూటర్ హార్డువేరులో ముఖ్యమైన భాగాలు

* మదర్ బోర్డు
* సెంట్రల్ ప్రాసెసింగ్ యూనిట్ (సి.పి.యు.), దానికి కలిపి ఉన్న ఫాన్
* ఫర్మ్‌వేర్ (Read only memory) ROMలో ఉండేది. 
* కంప్యూటర్ బస్
* బస్ కంట్రోలర్స్
* పవర్ సప్లై
* విడియో డిస్ప్లే కంట్రోలర్ బోర్డు
* సిడి, డివిడి, ఫ్లాపీ వంటి మీడియా డ్రైవులు
* హార్డ్ డిస్క్, దాని కంట్రోలర్
* యుఎస్బి ఫ్లాష్ డ్రైవ్
* సౌండ్, గ్రాఫిక్ కార్డులు, పరికరాలు
* మోడెమ్
* నెట్‌వర్క్ కార్డ్
* ఇన్‌పుట్ పరికరాలు: కీబోర్డు, మౌస్, ట్రాక్ బాల్, టాబ్లెట్, గేమ్ కంట్రోలర్, స్కానర్, కెమెరా, మైక్రోఫోన్ వంటివి
* అవుట్‌పుట్ పరికరాలు - ప్రింటర్, స్పీకర్, మానిటర్ వంటివి
***'బొద్దు పాఠ్యం***వాలు పాఠ్యం**'

## ఇవి కూడా చూడండి

* హార్డ్ డిస్క్ డ్రైవు
* కంప్యూటర్
* కంప్యూటర్ హార్డ్‌వేర్

## బయటి లింకులు
*HowStuffWorks

వర్గం:కంప్యూటర్
ఫరో

thumb|మూడవ వంశానికి చెందిన జోసెర్ తర్వాత వచ్చిన ఫారోలందరిని నెమెస్ తలపాగా, ఉత్తుత్తి గడ్డం, అలంకరించిన ధోవతిలతో చిత్రించడం జరిగింది

ఈజిప్టును పాలించిన రాజులందరినీ, ఆధునిక వ్యవహారంలో ఫరో లేదా **ఫారో** ( ఫిరౌన్) అనే ముకుటంతో వ్యవహరిస్తారు.

## బైబిల్‌లో ఫారోలు
యూదులు ఈజిప్టుకు వలస వచ్చి ఇటుకరాళ్ళు తయారుచెయ్యటం మొదలైన చాకిరీ చేసేవారు. మోషే తన జాతి ప్రజల్ని దేవుడు వాగ్దానం చేసిన పాలస్తీనాకు తీసుకువెళతానంటాడు.ఎన్ని అద్భుతాలు చేసినా ఎంత ప్రజానష్టంజరిగినా ఈ యూదు కూలీ లను ఫరో వదలనంటాడు. చివరికి సరే వెళ్ళమంటాడు. మళ్లీ మనసు మార్చుకుంటాడు. యూదులు వెళ్ళిపోతే తన దేశంలో ఊడిగం ఎవరు చేస్తారని భయపడి, ఎర్రసముద్రంలో బడి వెళుతున్న యూదుల్ని తరుముతాడు. మూసా దేవుని ఆజ్ఞతో సముద్రాన్నిమూసివేస్తాడు. ఫరో తన ప్రాణం పోయేటప్పుడు "లాయిలాహ ఇల్లల్లాహు" (అల్లా ఒక్కడే దేవుడు) అని ఒప్పుకొని ముస్లిం అయ్యాడు.

వర్గం:ఈజిప్టు
హారూన్ ప్రవక్త

అబ్రహమిక్ మతాల ప్రకారం, హారూన్ (/ˈærən/ లేదా /ˈɛərən/) ఒక ప్రవక్త, ప్రధాన పూజారి, మోషేకు అన్న. ఐగుప్తు (ఈజిప్ట్) నుండి యూదుల విడుదలకోసం మూసాతో కలిసి ఫిరౌన్ (ఫరో) ఎదుట అనేక అద్భుతాలు చేసినవాడు. మూసా నత్తి వాడు. ఆయనకు బదులుగా మాట్లాడటానికి హారూన్ (అహరో) ను దేవుడు పంపాడని క్రైస్తవులు భావిస్తారు. ఇస్లామీయ చారిత్రక పుస్తకాలు, ఖురాన్ ఆధారంగా చూస్తే, మూసా ప్రవక్తకు సహాయకుడిగా అల్లాహ్ పంపాడు. మూసాకు కొద్దిగా నత్తి వుండడము వాస్తవమే అయినా, మూసా వాగ్ధాటి, హేతువుల ప్రదర్శన, హారూన్ కు అలవడలేదు. మూసా కాలములో హారూన్, మూసాతో సహా ప్రవక్తగా ప్రకటింపబడిననూ, మూసా ముందు నిస్సహాయుడిగానుండి పోయాడు.

ఆరోన్ గురించిన సమాచారం హిబ్రూ బైబిల్, కొత్త నిబంధన (లూకా, చట్టాలు, హీబ్రూలు), ఖురాన్ వంటి మతపరమైన గ్రంథాల నుండి ప్రత్యేకంగా వస్తుంది.

ఈజిప్షియన్ రాజాస్థానంలో పెరిగిన మోషేలా కాకుండా, ఆరోన్, అతని అక్క మిరియం నైలు డెల్టాలోని ఈశాన్య ప్రాంతంలో తమ బంధువులతో ఉండేవారని హీబ్రూ బైబిల్ తెలియజేస్తుంది. ఇశ్రాయేలీయుల బానిసత్వం గురించి మోషే ఈజిప్టు రాజును మొదటిసారిగా ఎదుర్కొన్నప్పుడు, ఆరోన్ ఫరోకు తన సోదరుని ప్రతినిధిగా పనిచేశాడు (నిర్గమకాండము 7:1). సీనాయిలో మోషేకు ఇవ్వబడిన ధర్మశాస్త్రంలో కొంత భాగం తనకు, అతని సంతానానికి అహరోనుకు యాజకత్వాన్ని మంజూరు చేసింది. అతను ఇశ్రాయేలీయుల మొదటి ప్రధాన యాజకుడయ్యాడు. లేవిటికల్ పూజారులు లేదా కోహనిమ్‌లు సాంప్రదాయకంగా నమ్ముతారు. ఆరోన్ నుండి ప్రత్యక్ష పితృస్వామ్య సంతతికి చెందిన వారుగా హలాకిగా ఉండాలి.

బుక్ ఆఫ్ నంబర్స్ ప్రకారం, ఇశ్రాయేలీయులు ఈజిప్టు దేశం నుండి బయటకు వచ్చిన నలభైవ సంవత్సరంలో హోర్ పర్వతంపై ఆరోన్ 123 సంవత్సరాల వయస్సులో మరణించాడు. అయితే డ్యూటెరోనమీ ఈ సంఘటనలను మోసెరోత్‌లో ఉంచుతుంది.

## మూలాలు

వర్గం:ఇస్లామీయ ప్రవక్తలు
షిర్క్

**షిర్క్** (ఆంగ్లం : **Shirk**) (అరబ్బీ : شرك ), ఇస్లామీయ సాహిత్యంలో ప్రధానంగా ఉపయోగంలో ఉంది. ఇది అరబ్బీ పదజాలము. 
## పదవ్యుత్పత్తి
షర్క్, షిర్క్, షరీక్, షిర్కత్, ఇష్తెరాక్, ఇష్తెరాకియ, ఇష్తెరాకియత్ మొదలగు పదాలకు మూలం ష-ర-క. దీని అర్థం భాగస్వామ్యం, మిళితం, కలపడం, కలవడం, పాల్గొనడం వగైరాలు.

*షిర్క్ బిఇల్లా* (شرك بالله) అనగా, తౌహీద్ అనే పదానికి వ్యతిరేకార్థము గలది. దీనికి మూలార్థం, అల్లాహ్ ఉనికిలో ఇతరులను 'భాగస్వామ్యం'చేయడం, 'కలపడం' లేదా 'చేర్చడం'. ఇదే పదాన్ని ఇస్లామీయ ధార్మిక సాహిత్యంలో ఉపయోగించినపుడు, ఏకేశ్వరుడి (అల్లాహ్) లో ఇతరులను భాగస్వాములు చేయడం. స్థూలంగా బహుదేవతారాధన చేయడం, ఏకేశ్వరుణ్ణి తిరస్కరించడం. ఏకేశ్వరుడిపై సంపూర్ణంగా విశ్వాసం ఉంచడం తౌహీద్ అని, తమ ఆరాధనా మార్గాలలో ఏకేశ్వరుణ్ణి (అల్లాహ్) తప్పించి ఇతరులను శెరణుజొచ్చుటయే ఈ "షిర్క్". షిర్క్ ను ఆచరించేవారిని 'ముష్రిక్'లు అని వ్యవహరిస్తారు.

## ఇతర వాడుకలు

అలాగే ఈ పదాన్ని ఇతర వాడుకలకు ఉపయోగించిన, ఉదాహరణకు 'సామ్యవాదానికి' అరబ్బీ, పర్షియన్, ఉర్దూభాషలలో 'ఇష్తెరాకియ' అంటారు. అనగా ప్రభుత్వంలో ప్రజలను షిర్క్ లేద్ షరీక్ (భాగస్వామ్యులు) చెయ్యడం. 
## షిర్క్ కు ఉదాహరణలు
* ఏకేశ్వరవాదన పట్ల బలహీన విశ్వాసం
* బహుదేవతారాధన
* తమ అవసరాలను బట్టి, వ్యక్తిగత లేదా సామూహిక విశ్వాసానుసారం (ఇష్ట్రానుసారం) అనేక దేవతలకు ఉపాసించడం.
### ముస్లింలలో షిర్క్
స్థూలంగా ముస్లింలు ఏకేశ్వరోపాసకులైనా, కొన్ని సమూహాలు, ఈశ్వరుడి (అల్లాహ్) తో పాటు ఇతరులకూ శరణుజొచ్చుతారు. ఉదాహరణకు, ముస్లింలు దర్గాలకు సందర్శించి ఔలియాలతో నోములు, శరణుకోరటాలు, విద్యాబుద్ధులు, ఉపాధి, సంతానం, వివాహం మొదలగు విషయాల పట్ల తమ కోరికలు ప్రకటించి వాటిని పూర్తి చేయండని ప్రార్థనలు చేయడం, వేడుకోలు చేసుకోవడం. అలాగే, పంజాకు (పీర్లకు), జెండాలకు, జెండామానులకు, జిన్నులకు, పాములకు (జిన్నులుగా భావించి), పాముల పుట్టలకు, ఔలియా నషానులకు ఫాతెహాలు చదువుతారు, నోములు నోచుతారు, ప్రార్థనలు చేస్తారు. ఇస్లాం విశ్వాసాల ప్రకారం ఇది బిద్ అత్, షిర్క్ లు. ఈ విషయాలన్నీ అంధవిశ్వాసాలు, అంధ-శ్రద్ధల కోవలోకి వస్తాయి. కాబట్టి నిషేధితాలు.

### హిందువులలో షిర్క్
హిందూమత విశ్వాసాలలోనూ ఏకేశ్వరోపాసన మూలమైనా, అనేక సిద్ధాంతాలు ప్రకటింపబడి బహుదేవతారాధన (షిర్క్) ఆచరణలో ఉంది.

### క్రైస్తవులలో షిర్క్
సెమిటిక్, ఆదం, ఇబ్రాహీం మతపరంపరలో ఒక మతమైన క్రైస్తవంలోనూ, యెహోవా, ఏసుక్రీస్తు, మరియ (మేరీ, మరియం), పరిశుద్ధాత్మ మొదలగు వారికి కొలుస్తారు. ఉదాహరణకు కేథలిక్ క్రైస్త్రవంలో మేరీ విగ్రహాలకు పూజిస్తారు.
## ఇవీ చూడండి
* తౌహీద్
* ఇస్లాం ఐదు మూలస్థంభాలు

## మూలాలు

వర్గం:ఆస్తికవాదం
వర్గం:ఇస్లామీయ పదజాలము
వర్గం:తౌహీద్
పద్మ విభూషణ్ పురస్కారం

కుడి|పద్మవిభూషణ పురస్కారం.

పద్మ విభూషణ్ పురస్కారము జనవరి 2, 1954 నెలకొల్పబడింది. భారతరత్న తర్వాత అతి పెద్ద గౌరవముగా ఈ పురస్కారమును గుర్తిస్తారు. భారత రాష్ట్రపతి వివిధ రంగాలలో విశిష్ట సేవ నందించిన భారత పౌరులకు ఈ పతకమునిచ్చి గౌరవిస్తారు.
## పురస్కార గ్రహీతల జాబితా

## ఇవి కూడా చూడండి
* పద్మ పురస్కారం
* పద్మభూషణ్ పురస్కారం
* పద్మశ్రీ పురస్కారం
* పద్మ పురస్కార గ్రహీతల జాబితా - 2017

## బయటి లింకులు
* పద్మవిభూషణ్ పురస్కార గ్రహీతలు
* పద్మవిభూషణ్ పురస్కార చరిత్ర

వర్గం:భారత జాతీయ పురస్కారాలు
వర్గం:పద్మ పురస్కారాలు
గాలి మర

right|thumb|250px|గాలిమర 
**గాలి మర** అనునది విద్యుత్తుని తయారుచేసే యంత్రము. దీని వలన చాలా లాభాలు ఉన్నాయి. పర్యావరణానికి ఎలాంటి హాని కలగదు. గాలి ద్వారా మాత్రమే పనిచేస్తుంది. గాలి దీని రెక్కల మీదుగా ప్రవహించడంవల్ల దీనిలోని జెనరేటర్ తిరుగుతుంది. జెనరేటర్ తిరగడం వల్ల విద్యుత్తు పుడుతుంది. ఈ విద్యుత్తు మొదట బ్యాటరీలో స్టోర్ చేస్తారు. ఆ తరువాత ఈ విద్యుత్తుని ట్రాన్స్‌ఫార్మర్ ద్వారా ఆంప్లిఫై చేసి గ్రిడ్ కి తరలిస్తారు. ఇలా ఉత్పత్తిచేసిన విద్యుత్తును పవన విద్యుత్తు అంటారు.
## చరిత్ర
మొట్టమొదటగా గాలిమరలను తొమ్మిదవ శతాబ్దంలో పర్షియా కు చెందిన శాస్త్రవేత్తలు నిర్మించినట్లుగా చరిత్ర చెబుతోంది. 

## మూలాలు

వర్గం:యంత్రాలు
వర్గం:విద్యుచ్ఛక్తి
హిరణ్యకశిపుడు

**హిరణ్యకశిపుడు** ఒక ప్రసిద్ధ రాక్షసరాజు. ఈతడు దితి కుమరుడు. ఇతని తమ్ముడు హిరణ్యాక్షుడు.
thumb|హిరణ్య కశిపుని వధ - 17వ శతాబ్దపు హిమాచల్ ప్రదేశ్ ప్రాంతపు చిత్రం
## ఇతర వివరాలు
* హిరణ్యకశిపుని భార్యలు- లీలావతి, దత్త.
* హిరణకశిపుని సోదరి - హోళిక
* ‍హిరణ్యకశిపుని కుమారులు- ప్రహ్లాదుడు గొప్ప విష్ణు భక్తుడు.సంహ్లాదుడు, అనుహ్లాదుడు, హ్లాదుడు.
## పురాణాలలో హిరణ్యకశిపుని కథ
ఇతని కథ పురాణాలలో మూడు భాగాలుగా విభజించవచ్చు. మొదటి భాగంలో వైకుంఠానికి కాపలాగా ఉన్న జయ విజయులను ద్వారపాలకులు బ్రహ్మ కుమారులైన సనత్కుమారులును అడ్డగిస్తారు. వారు ఆగ్రహించి భూలోకమునందు అసురులై జన్మించమని శాపమివ్వడం వర్ణించబడి ఉంటుంది. వారు విష్ణుమూర్తిని ప్రార్థించగా మీరు రాక్షస ప్రవృత్తితో ప్రవర్తించారు, కావున వారి శాపమున మూడుజన్మలు రాక్షసులులుగా జన్మించండనిచెప్పెను. రెండవ భాగంలో హిరణ్యకశిపుడు బ్రహ్మ కోసం తపస్సునాచరించి వరాలను పొందడం గురించి వర్ణించబడి ఉంటుంది. ఇక మూడవ భాగంలో కుమారుడైన ప్రహ్లాదుని చంపడం కోసం చేసే ప్రయత్నాలు, ప్రహ్లాదుడు ప్రార్ధింపగా చివరకి నరసింహావతారమెత్తి వచ్చిన శ్రీ మహావిష్ణువు చే చంపబడి తిరిగి వైకుంఠం చేరుకోవడం వర్ణించబడి ఉంటుంది.

## జీవిత కథ
పురాణాల ప్రకారం, హిరణ్యకశిపుడు అనే రాజు, చాలా మంది రాక్షసులు, అసురుల వలె, అమరత్వం పొందాలనే తీవ్రమైన కోరికను కలిగి ఉన్నాడు. ఈ కోరికను నెరవేర్చడానికి, అతను బ్రహ్మ ద్వారా వరం పొందే వరకు తపస్సు చేశాడు. ఆ వరం హిరణ్యకశిపునికి ఐదు ప్రత్యేక శక్తులను ఇచ్చింది: అతన్ని మానవుడు లేదా జంతువు, ఇంట్లో లేదా ఆరుబయట, పగలు లేదా రాత్రి, భూమిపై లేదా నీటిలో లేదా గాలిలో, అస్త్రం (ప్రాజెక్టైల్ ఆయుధాలు) లేదా ఏ శస్త్రములు (చేతి ఆయుధాలు) చంపలేవు. ఈ కోరిక నెరవేరినందున, హిరణ్యకశిపుడు అజేయంగా భావించాడు, ఇది అతనికి అహంకారాన్ని కలిగించింది.  హిరణ్యకశిపుడు తనను మాత్రమే దేవుడిగా పూజించాలని, తన ఆదేశాలను అంగీకరించని వారిని శిక్షించి చంపాలని ఆదేశించాడు.  అతని కొడుకు ప్రహ్లాదుడు తన తండ్రితో విభేదించాడు, తన తండ్రిని దేవుడిగా ఆరాధించడానికి నిరాకరించాడు. అతను విష్ణువును విశ్వసించడం, పూజించడం కొనసాగించాడు.

దీనితో హిరణ్యకశిపునికి చాలా కోపం వచ్చి ప్రహ్లాదుని చంపడానికి రకరకాల ప్రయత్నాలు చేశాడు. ప్రహ్లాదుని చంపడానికి ఒక ప్రత్యేక ప్రయత్నంలో హిరణ్యకశిపుడు సహాయం కోసం అతని సోదరి హోళికను పిలిచాడు. హోళికకు అగ్ని ప్రమాదం జరగకుండా ప్రత్యేక వస్త్రం ఉంది. హిరణ్యకశపుడు, ప్రహ్లాదుడిని హోళిక ఒడిలో కూర్చోమని మోసగించి ప్రహ్లాదునితో భోగి మంటల మీద కూర్చోమని కోరాడు. అయితే, అగ్ని గర్జించడంతో, హోళిక దగ్గర ఉన్న వస్త్రం ఎగిరి ప్రహ్లాదుని కప్పింది. హోళిక కాలిపోయింది, ప్రహ్లాదుడు క్షేమంగా బయటపడ్డాడు.

విష్ణువు నరసింహ రూపంలో (సగం మానవ రూపం, సగం సింహ రూపం), సంధ్యా సమయంలో (పగలు కాదు, రాత్రి కాదు), హిరణ్యకశిపుని ఒక గుమ్మం వద్దకు తీసుకువెళ్లాడు (ఇంటిలో కాదు, బయటికి కాదు), అతని ఒడిలో (అది భూమి కాదు, ఆకాశం కాదు, నీరు కాదు) పడుకోబెట్టి, ఆపై హిరణ్యకశపుడిని తన సింహపు గోళ్లతో పెకిలించి చంపాడు (అస్త్ర, శస్త్రాలు కాదు). ఈ రూపంలో, హిరణ్యకశిపునికి లభించిన ఐదు ప్రత్యేక అధికారాల వరం ఉపయోగపడలేదు. ప్రహ్లాదుడు, మానవులు హిరణ్యకశిపుని  భయం నుండి విముక్తి పొందారు, ఇది చెడుపై మంచి విజయాన్ని చూపుతుంది.

## మూలాలు

వర్గం:పురాణ పాత్రలు
వర్గం:భాగవతము
ఇంటి బల్లి

**ఇంటి బల్లి** (ఆంగ్లం House Lizard) సాధారణం మన ఇండ్లలో గోడ మీద కనిపించే బల్లి.

వర్గం:బల్లులు
కనిష్ఠ సామాన్య గుణిజం

**కనిష్ఠ సామాన్య గుణిజం** అన్నది ఇంగ్లీషులోని Least Common Multiple కి ముక్కస్య ముక్క అనువాదం. దీనిని ఇంగ్లీషులో సంక్షిప్తంగా LCM అనిన్నీ తెలుగులో కసాగు అనిన్నీ అంటారు.


రెండు పూర్ణ సంఖ్యలు క, చ ఉన్నాయనుకుందాం.  ఇప్పుడు క, చ ల చేత నిశ్శేషంగా భాగించబడే కనిష్ఠ సంఖ్య ఏదో అదే ఈ రెండింటి కసాగు. 
ఉదాహరణకి, కసాగు (2, 3) = 6. ఎందుకంటే 2 చేత, 3 చేత నిశ్శేషంగా భాగించడానికి వీలయే సంఖ్యలన్నిటిలోను 6 అతి చిన్నది.



రెండు కంటె ఎక్కువ పూర్ణ సంఖ్యలకి కూడ కసాగు లెక్కకట్టవచ్చు. 
ఉదాహరణకి కసాగు (క, చ, ట, త) = కసాగు (కసాగు (కసాగు (క, చ), ట), త)


## సూచించే విధానం
ఈ వ్యాసంలో కొన్ని సార్లు *a*, *b* అనే పూర్ణాంకాల క.సా.గును lcm (*a*, *b*) గా సూచిస్తారు. పాత పుస్తకములలో దీనిని [*a*, *b*].> గానూ, జె.ప్రోగ్రామింగ్ లాంగ్వేజ్ లో దీనిని a*.b గాను సూచిస్తారు.

## గుణిజాల పద్ధతిలో క.సాగు కనుగొనుట
ఇచ్చిన సంఖ్యల యొక్క గుణిజాలను (factors) విడివిడిగా వ్రాసి, ఆ గుంపులలో ఉమ్మడిగా ఉన్న గుణిజాలను తీసుకొని, వాటిలో కనిష్ఠంగా ఉన్న సంఖ్యని ఆ సంఖ్యల క.సా.గు అంటారు.

### ఉదాహరణ

4, 6 ల క.సా.గు ఎంత?

4 యొక్క గుణిజాలు:

: 4, 8, 12, 16, 20, 24, 28, 32, 36, 40, 44, 48, 52, 56, 60, 64, 68, 72, 76, ...

6 యొక్క గుణిజాలు:

: 6, 12, 18, 24, 30, 36, 42, 48, 54, 60, 66, 72, ...

4, 6 ల ఉమ్మడి గుణిజాలు:

: 12, 24, 36, 48, 60, 72, ....

పైన గల ఉమ్మడి గుణిజాలలో కనిష్ఠమైనది 12 కావున ఆ సంఖ్యల క.సా.గు 12 అవుతుంది.

## ప్రధాన విభాజకాలు ఉపయోగించి కసాగు లెక్కకట్టడం
సంఖ్యల ప్రధాన కారణాంకాలను (prime factors) కనుగొని ఆ గుంపుల నుండి ఎక్కువ ఘాతాంకాలు ఉన్న ప్రధాన కారణాంకాలను తీసుకొంటే వాటి లబ్ధమే క.సా.గు అవుతుంది.
;12, 30 ల కసాగు కనుగొనుట.

12 యొక్క ప్రధాన విభాజకాలు:  30 యొక్క ప్రధాన విభాజకాలు:  ఈ రెండు గుంపుల నుండి ఎక్కువ ఘాతాంకాలు ఉన్న ప్రధాన కారణాంకాలని తీసుకుంటే  కనుక క.సా.గు 60 అవుతుంది.

;24,300 ల క.సా.గు కనుగొనుట.
24 యొక్క ప్రధాన విభాజకాలు:  300 యొక్క ప్రధాన విభాజకాలు:  ఈ రెండు గుంపుల నుండి ఎక్కువ ఘాతాంకాలు ఉన్న ప్రధాన కారణాంకాలని తీసుకుంటే  కనుక క.సా.గు 600 అవుతుంది.

## [[గ.సా.భా]] ఉపయోగించి క.సా.గు లెక్కకట్టడం

:\operatorname{lcm}(a,b)=\frac{\operatorname{gcd}(a,b)}.

;ఉదాహరణ:

:\operatorname{lcm}(21,6)
={21\cdot6\over\operatorname{gcd}(21,6)}
={21\cdot6\over\operatorname{gcd}(3,6)}
={21\cdot 6\over 3}= \frac{126}{3} = 42.

## మూలాలు

## ఇతర లింకులు

వర్గం:గణిత శాస్త్రము
లంగా

thumb|నీలం, ఎరుపు రంగుల లంగాలు ధరించిన బాలికలు
**లంగా** భారతీయ స్త్రీలు ధరించే ఒక రకమైన దుస్తుల లో ఒకటి. దీనిని గాగ్రా లేదా చనియా, పావడై అని కూడా ప్రాంతాలను బట్టి పిలుస్తారు. ఇది నడుం నుండి పాదాల వరకు మహిళలు  ధరించే స్కట్ వంటింది.  ఇది భారత ఉపఖండంలో అనేక ప్రాంతాలలో ధరిస్తారు. 

## విశేషాలు
లంగాకు నాడాలు ఉంటాయి. ముడి నడుముకి కుడివైపు వచ్చేలా కడతారు. ఈ ముడిని నడుము కుడి భాగం నుండి ఎడమ భుజం వైపుకి వెళ్ళే పైట కప్పివేస్తుంది. లంగాలు రెండు రకాలు. లోపలి లంగా, పై లంగా (పావడ/పరికిణీ) . హిందూ మతంలో బాలికలు ధరించే సంప్రదాయక దుస్తులలో కూడా లంగా ఒకటి.

పెళ్ళైనవారు చీర లోపల కనిపించకుండా ధరిస్తారు. ఇది సామాన్యంగా నూలుతో చేసినదై ఉంటుంది.

అయితే పెళ్ళికి ముందు లంగా ఓణిలు కలిపి ధరించడం ఆంధ్రదేశంలో సాంప్రదాయంగా ఉండేది. ఇవి పండుగలలో పట్టుతో చేసి వివిధ రంగులలో అంచులతో అందంగా కనిపిస్తాయి. పైలంగాలను పైట లోపల, బయటికి కనిపించేలా (లోపలి లంగా పైన) ధరిస్తారు.

ముఖ్యంగా బాలీవుడ్ గా ప్రసిద్ది చెందిన భారతీయ హిందీ చిత్ర పరిశ్రమ ప్రభావం కారణంగా మహిళలు ధరిస్తుంటారు. 

## చిత్ర మాలిక

దస్త్రం:Ameesha Patel still4.jpg|ఫాషన్ షో లో లంగా ధరించిన అమీషా పటేల్ 
దస్త్రం:Jannatul Nayeem Avril, Dhaka 2017 01.jpg|అలంకారమైన లంగాను ఫాషన్ వాక్ లో ధరించిన మిస్ బంగ్లాదేశ్ అవ్రిల్ 
దస్త్రం:Nikki Galrani - 2st IIFA Utsavam (24431117580).jpg|2016లో ఐఫా ఉత్సవ పురస్కారాల వద్ద లంగా ధరించిన నిఖిల్ గర్లానీ 
దస్త్రం:Pooja Hegde at the Bombay Times Fashion Week.jpg|ఫ్యాషన్ షోలో పూజా హెగ్డే
దస్త్రం:Kiara Advani walks the ramp at the Bombay Times Fashion Week (09).jpg|ఫాషన్ షోలో కియారా అధ్వానీ 



## ఇవి కూడా చూడండి

* లంగా ఓణి

## మూలాలు

వర్గం:దుస్తులు
కోసీ నది

**కోసీ నది** (నేపాలీ: कोशी नदी), నేపాల్, భారత దేశంలలో ప్రవహించే నది. నేపాలీ భాషలో ఈ నదిని కోషి అని అంటారు. గంగా నదికి ఉన్న పెద్ద ఉపనదులలో ఈ నది ఒకటి. ఈ నది, దాని ఉపనదులు గంగా నదిలో కలిసే ముందు మొత్తము 69,300 చదరపు కిలోమీటర్ల విస్తీర్ణంలో ప్రవహిస్తున్నాయి. గత 250 సంవత్సరాలలో, ఈ నది 120 కిలోమీటర్లు తూర్పు నుంచి పడమర వైపు గమనాన్ని మార్చింది. ఈ నది వర్షాకాలంలో తన ప్రవాహంతో పాటు తీసుకుని వెళ్ళే బురద ఈ నది యొక్క అస్థిర గమనమునుకు కారణం. 

## పుట్టుక
తూర్పు హిమాలయ పర్వతాలలోని నేపాల్‌లో ఒక చిన్న పాయగా పుట్టిన కోసీనది సుమారు 160 మైళ్ళ దూరం ప్రవహించి బీహార్ మైదానాలలో ప్రవేశిస్తుంది. ఆ తరువాత తూర్పు బీహార్‌లో కోసీనది గంగానదిలో కలుస్తుంది.

## వరదలు
తరచుగా వరదలకు కారణమయ్యే కోసీనది చరిత్రలో ఎన్నో సార్లు తన గమనాన్ని మార్చుకొని ఎన్నో పట్టణాలను ముంచివేసింది. ముఖ్యంగా బీహారులో ఈ నది సృష్టించే భారీ వరదల వలన కోసీ నదిని *బీహార్ దుఃఖదాయని*  అని కూడా అంటారు. సగటున సెకనుకు 1,564 క్యూబిక్ మీటర్ల ప్రవాహం గల కోసీ నది వరదల సమయంలో సగటుకి 18 రెట్లు ఎక్కువ ప్రవాహం కలిగి ఉంటుంది. అయితే వరదల వలన తీరప్రాంతాలలో ఒండ్రుమట్టి ఏర్పడి వ్యవసాయానికి ఎంతో తోడ్పడుతుంది.

## నదీ పరీవాహక ప్రాంతం
కోసీనది, దాని ఉపనదులు కలిసి 69,300 చదరపు కిలోమీటర్ల పరీవాహక ప్రదేశాన్ని ఏర్పరుస్తున్నాయి. ఈ నదీపరీవాహక ప్రాంతానికి ఉత్తరాన బ్రహ్మపుత్ర నదీ పరీవాహక ప్రాంతం ఉండగా, దక్షిణాన గంగానది పరీవాహకప్రాంతం, తూర్పున మహానది పరీవాహక ప్రాంతం, పడమరన గండక్ నది పరీవాహక ప్రాంతం సరిహద్దులుగా ఉన్నాయి.
## ఇవి కూడా చూడండి

వర్గం:భారతదేశ నదులు
వర్గం:బీహార్ నదులు
దుమ్ములగొండి

**దుమ్ములగొండి** లేదా **హైనా** (ఆంగ్లం: Hyena) ఒక రకమైన మాంసాహారి అయిన క్షీరదము. ఇది ఆసియా, ఆఫ్రికా ఖండాలలో కనిపించే జంతువు. ఈ జాతిలో నాలుగు రకాలైన ఉపజాతులున్నాయి. అవి చారల హైనా , బ్రౌన్ హైనా (ప్రజాతి *Hyaena*), మచ్చల హైనా (ప్రజాతి *Crocuta*), ఆర్డ్‌వుల్ఫ్ (ప్రజాతి *Proteles*).2010 జూన్ లో దక్షిణ ఇండియాలో వీటి జాడ కనిపించినది.

వీటిలో చారలహైనా భారతదేశపు అడవులలో ఉంటుంది. మిగిలినవి ఆఫ్రికా దేశపు అడవులలోను, మైదానాలలోను కానవస్తాయి. వీటిలో ఆర్డ్‌వుల్ఫ్ తప్పించి మిగిలిన హైనాలు వేటలో మంచి సామర్థ్యం కలిగినవి. చనిపోయిన జంతువుల మాంసాన్ని తింటాయి (scavengers). హైనా సైజుతో పోలిస్తే వాటి దవడ ఎముకలు చాలా బలమైనవి. వాటి జీర్ణకోశంలో ఆమ్లపూరితమైన స్రావాలు ఎక్కువ గనుక జంతువుల మాంసం దాదాపు పూర్తిగా, అంటే మాసం, చర్మం, పళ్ళు, కొమ్ములు, ఎముకలతో సహా తిని జీర్ణం చేసేసుకోగలవు. (వెండ్రుకలు, గిట్టలు మాత్రం తిరిగి కక్కేస్తాయి). వాటి జీర్ణకోశంలో స్రవించే స్రావాలు బాక్టీరియాను నిరోధించగలవు గనుక మరణించిన జంతువుల మాంసాన్ని హైనాలు సుబ్బరంగా తినేస్తాయి.

వీటిల్లో ముఖ్యంగా మచ్చల హైనాలు గుంపులుగా, చాలా తీవ్రంగా వేటాడుతాయి. ఆర్డ్‌వుల్ఫ్ మాత్రం ఎక్కువగా చెదపురుగులలాంటి కీటకాలను తింటుంది గనుక వీటికి మిగిలిన హైనాలలాంటి వేటాడే శక్తి, అవయవసంపద తక్కువ.

**హైనా పరిణామం, ఉద్భవం**

హైనాలు 22 మిలియన్ సంవత్సరాల క్రితం మైనోసిన్ యుగంలో యూరేషియాలోని అడవుల్లో ఉద్భవించాయి, అందులో ఎక్కువ మంది ప్రారంభ ఫేలిఫార్మ్ ప్రాజాతులు ఇంకా ఎక్కువగా చెట్లు పైకి వెళ్ళేవి. అత్యంత ప్రాచీనమైన హైనాలు సమకాలీన ఆఫ్రికన్ సివెట్స్‌కు అనువైనవిగా ఉండి ఉంటాయి. మొట్ట మొదటి చనువులు, Plioviverrops, అనే హైనా ప్రాజాతి, 20-22 మిలియన్ సంవత్సరాల క్రితం యూరేషియాలో నివసించిన చురుకైన, సివెట్-సమానమైన జంతువు. 

## వెలుపలి లింకులు

వర్గం:క్షీరదాలు
త్రిత్వం

**త్రిత్వము** (Trinity) : దేవునిలో తండ్రి (యెహోవా), కుమార (యేసు), పరిశుద్ధాత్మ అనే ముగ్గురు వ్యక్తులు ఏకమై త్రిత్వముగా ఉన్నారనేది క్రైస్తవ సిద్ధాంతమునకు విరుద్ధం. తండ్రి అంటే యెహోవా, కుమారుడు అంటే యేసు క్రీస్తు, పరిశుద్ధాత్మ అంటే దేవుని ఆత్మ అని పరిశుద్ధ బైబిలు బోధిస్తున్నది. ఏకమై ఉన్నారు అంటే ఈ ముగ్గురూ ఒకే భావాన్ని కలిగి ఉన్నారు అని అర్థము అలాగే తండ్రి, కుమారుడు ఒక్కటే అన్నారే గాని ముగ్గురు ఒక్కరే అని పరిశుద్ధ గ్రంధములో చెప్పబడలేదు.ఒక్కటే కి ఒక్కరికి భావాన్ని గుర్తించలేకపోవడం చాలా విచారకరం. దేవుడు ఒక్కడే గాని వ్యక్తులు ముగ్గురు ఈ "గొప్ప అద్భుతమైన దైవిక సంబంధం త్రిత్త్వ భావన ఒకరితో ఒకరు అభినావ సంబంధం కలిగి ఉంటారు. క్రైస్తవ త్రిత్వ భావం ఇతర మతాలలో వలె ఒకరికొకరు సంబంధం లేకుండా ఉండటం జరగదు అని అర్థం చేసుకోవాలి వ్యక్తులు ముగ్గురు అయితే దేవుడు ఒక్కడే ఈ ఒక్క మాట ఏకైక దేవుడు అనే భావము సూచిస్తుంది ఒక్క నీరే నీళ్ళు మంచు ఆవిరిగా ఎలా ఘన ద్రవ వాయు రూపాల్లో దర్శనమిస్తుందో దేవుడు కూడా తండ్రి, కుమార (యేసు), పరిశుద్ధాత్మ అనే మూడు రూపాల్లో ఉన్నాడని చెబుతారు ఇది వాస్తవానికి చాలా దూరం.
యెహోవా సాక్షులు ఒక్క తండ్రినే దేవునిగా అంగీకరిస్తారు.  కేథలిక్కు లైతే మరియమ్మను కూడా పూజిస్తారు. అయితే ఈ మధ్య పోపు గారు మేము తండ్రి కుమార పరిశుద్ధాత్మ మాత్రమే ఆరాధిస్తారని గంటా పదంగా చెప్పారు బైబిలుకు మూలము యేసు మాత్రమే అని 66 బైబిల్ లో ఉన్న పుస్తకాలకు మూలము యేసు ప్రభువు మాత్రమే మూలమని పరిశుద్ధ బైబిలు గ్రంథములో వ్రాయబడియున్నది ఏసుప్రభు తండ్రి ప్రేమను చూపించుటకు భూమి మీదకి వచ్చి లోకప్రజల అందరి నిమిత్తం తన ప్రాణాలను అర్పించి రక్తము కార్చి మరణించి మృతి గెలిచి పరలోకము చేరుకున్నారని పరిశుద్ధ దేవుని వాక్యము సూచిస్తుంది తరువాత ఏసుప్రభు పరలోకమునకు వెళ్తూ పరిశుద్ధాత్మను తోడుగా ఉంచాడని బైబిల్ క్షుణ్ణంగా తెలియజేస్తుంది ఏసుప్రభు సిలువ మీద ఉండగా  పారిపోయిన శిష్యులు పునరుద్దాన ఏసుక్రీస్తును అనగా గా చనిపోయి తిరిగి లేచిన యేసయ్యను చూచి తమ జీవితాన్ని మార్చుకుని తమ ప్రాణాలను సైతం అర్పించి క్రైస్తవ్యాన్ని ప్రపంచానికి చాటిచెప్పారు

వర్గం:క్రైస్తవ మతము
కాసరనేని సదాశివరావు

**డాక్టర్ కాసరనేని సదాశివరావు** (1923 - 2012) : ప్రముఖ ప్రజా వైద్యులు, రైతు నాయకులు విద్యాదాత, ఆంధ్ర ప్రదేశ్ మాజీ శాసన సభ్యులు.

## జననం
ఆంధ్రప్రదేశ్ రాష్ట్రం, గుంటూరు జిల్లా, పెదకాకాని మండలం, తక్కెళ్ళపాడు శివారు రామచంద్రపాలెం (గారపాడు) గ్రామంలో భాగ్యమ్మ, రామశాస్త్రులు దంపతులకు 1923 అక్టోబరు 13వ తేదిన జన్మించారు. వీరి మేనమామ పిన్నమనేని సూరయ్య స్వాతంత్ర్య ఉద్యమంలో జైలు కెళ్ళిన దేశభక్తుడు. మధ్యతరగతి రైతు కుటుంబం నుంచి వచ్చిన సదాశివరావు వైద్యవిద్య నభ్యసించి, శస్త్రవైద్య నిపుణులుగా పేరొందాడు.

వైద్యునిగా పీపుల్స్ నర్సింగ్ హోమ్ పేరిట ప్రజా వైద్యశాలను గుంటూరులో ప్రారంభించిన సదాశివరావు దాదాపు అర్ధ శతాబ్దం పాటు వైద్యవృత్తిలో కొనసాగాడు. మంచి హస్తవాసిగల డాక్టరుగా పేరు తెచ్చుకొన్న సదాశివరావు పేద ప్రజల పట్ల ఉదారంగా వ్యవహరించేవాడు. వృత్తిలో మానవత్వాన్ని, వృత్తి విలువలను తు.చ. తప్పక పాటించేవాడు.

## రాజకీయ జీవితం
గ్రామీణ ప్రజలపై ఆపేక్షతో, రైతాంగ హక్కుల కొరకై సదాశివరావు రాజకీయ రంగప్రవేశం చేసారు.1978లో జనతా పార్టీ అభ్యర్థిగా ప్రత్తిపాడు నుండిపోటి చేసి ఓడిపోయారు.

నందమూరి తారక రామారావు తెలుగుదేశం పార్టీని స్థాపింవిన తరువాత కొంతకాలానికి ఆ పార్టీలో చేరిన సదాశివరావు 1985లో పెదకూరపాడు నియోజకవర్గం నుండి శాసనసభకు ఎన్నికయ్యాడు. 1989లో మరల తెలుగుదేశం తరుపున పోటిచేసి పరాజయం పొందారు. రాజకీయాల్లోనూ ఆయన తాను నమ్మిన విలువలకు కట్టుబడే ఉన్నాడు.

## సమాజసేవ
గుంటూరు లోని ప్రతిష్ఠాత్మక '''నాగార్జున ఎడ్యుకేషనల్ సొసైటీ''' కి వ్యవస్థాపక కార్యదర్శిగా వ్యవహరించిన సదాశివరావు తరువాతి కాలంలో అనేక సంవత్సరాలపాటు ఆ సంస్థకు అధ్యక్షునిగా వ్యవహరించాడు. ఈ నాగార్జున ఎడ్యుకేషనల్ సొసైటీ ఆధ్వర్యంలో గుంటూరులో ఎనిమిది ప్రముఖ విద్యాసంస్థలు పనిచేస్తున్నాయి.

సాహితీ సదస్సు పేరిట గుంటూరులో ఒక సాహిత్య వేదికను ఏర్పాటు చేసిన డాక్టర్ సదాశివరావు, ఆ సంస్థ ద్వారా ప్రముఖ కవులను, రచయితలను, తాత్వికులను గుంటూరుకు ఆహ్వానించి వారి ప్రసంగాలను గుంటూరు ప్రజలకు వినిపించాడు.

## చరమాంకం
thumb|ప్రముఖ వైద్యులు, రైతు నాయకులు డా. కాసారనేని సదాశివరావు విదుదలైన ప్రత్యేక తపాల కవర్
డాక్టర్ చలసాని జయప్రదాంబను వివాహమాడిన సదాశివరావుకు ఐదుగురు సంతానం. ఐదుగురూ డాక్టర్లే కావడం విశేషం. భార్య మరణానంతరం ఆమె పేరు మీద గుంటూరులో మహిళా డిగ్రీ కళాశాలను స్థాపించారు.

సదాశివరావు గారు "**సదాశివమ్**" పేరిట ఆత్మకథను ప్రచురించాడు. మన దేశ స్వాతంత్ర్యానికి పూర్వమున్న పరిస్థితుల్ని నేటి పరిస్థితుల్ని తులనాత్మకంగా చూపెట్టే ఈ గ్రంథం చదవడానికి ఆసక్తిగానూ, ఒక మంచిమనిషి జీవితాన్ని గురించి చెప్పేదిగానూ ఉంటుంది.

డాక్టర్ సదాశివరావు గారు 30.9.2012 న గుంటూరులో మరణించారు.

భారత తపాలశాఖ వారు గుంటూరులో 2019 డిసెంబరు 14న డాక్టర్. కాసారనేని సదాశివరావు గారిపై ఒక ప్రత్యేక తపాలా కవరు విడుదల చేసారు. 

## ములాలు
* ఆంగ్ల వికీలో వ్యాసం
*https://web.archive.org/web/20160306203611/http://epaper.sakshi.com/apnews/Hyderabad-Main_Edition/29092013/Details.aspx?id=1991810&boxid=25774958



వర్గం:1923 జననాలు
వర్గం:2012 మరణాలు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా వైద్యులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
వర్గం:తెలుగువారిలో వైద్యులు
దండమూడి

* దండమూడి (పొన్నూరు మండలం) - గుంటూరు జిల్లా, పొన్నూరు మండలానికి చెందిన గ్రామం
----
**దండమూడి** తెలుగు వారిలో కొందరి ఇంటి పేరు.

* దండమూడి రాజగోపాలరావు, అమేయ బలశాలి, అసాధారణ శక్తి సంపన్నుడు.
* దండమూడి రామమోహనరావు
* దండమూడి సుమతీ రామమోహనరావు
చక్రవాకం (అయోమయనివృత్తి)

* చక్రవాకం (సినిమా)

* ''చక్రవాకం'' (ధారావాహిక)
గజ్జెల (అయోమయ నివృత్తి)

## ఇంటి పేర్లు
**గజ్జెల** ఇంటిపేరులో ప్రసిద్ధులైన వారిలో కవి, రచయిత కీ.శే. గజ్జెల మల్లారెడ్డి ఒకరు.

## గ్రామాలు

* **గజ్జెలగరువు**, విశాఖపట్నం జిల్లా, అనంతగిరి మండలానికి చెందిన గ్రామం
* **గజ్జెలవారిపల్లె**, వైఎస్‌ఆర్ జిల్లా, అట్లూరు మండలానికి చెందిన గ్రామం